ג'יליאן קיגן

ג'יליאן קיגן (באנגלית: Gillian Keegan; נולדה ב-13 במרץ 1968) היא מזכירת המדינה לענייני חינוך של בריטניה. בעבר כיהנה כשרה לענייני בריאות הנפש ותת-שרה לענייני לאפריקה במשרד החוץ. הייתה חברת פרלמנט של המפלגה השמרנית מטעם מחוז צ'יצ'סטר בין 2017 ל-2024.

== ביוגרפיה ==
קיגן (לבית גיבסון) נולד בליי במחוז לנקשייר,<ref name="Biography"></ref> לאב מנהל משרד ולאם שעבדה בעבודת מזכירות.<ref name="FE Week"></ref> היא למדה בבית ספר יסודי ביורקשייר, ולאחר שמשפחתה עברה למרזיסייד למדה בתיכון סנט אוגוסטין מקנטרברי בהויטון וסיימה כתלמידה מצטיינת.<ref name="FE Week" /> יש לה תואר ראשון בלימודי עסקים מאוניברסיטת ג'ון מורס בליברפול ותואר שני באסטרטגיה ומנהיגות (מלגת סלואן) מבית בית הספר לעסקים של לונדון שאותו סיימה בשנת 2011.<ref></ref>

בגיל 16 עבדה קיגן כמתלמדת במפעל מכוניות בקירקבי, ובהמשך עבדה עבור חברת Delco Electronics (חלק מקבוצת ג'נרל מוטורס), הייתה קניינית בכירה בבנק נאטווסט, מנהלת מסחרית בחברת מאסטרקארד, סגנית נשיא בקבוצת Amadeus IT שבסיסה במדריד, וסמנכ"לית שיווק בחברת הנסיעות Travelport.<ref></ref>

== קריירה פוליטית ==
קיגן אמרה כי תמיכתה במפלגה השמרנית נובעת מחוויותיה כעובדת בקירקבי בשנות ה-80 וההתמודדות עם האיגודים המקצועיים ומועצת העיר ליברפול. עם זאת, רק ב-2014 נכנסה לזירה הפוליטית בעצמה,<ref></ref> לאחר מפגש מקרי עם חברת הפרלמנט ג'סטין גרינינג בפגישת מחזור של בית הספר לעסקים של לונדון.<ref></ref> חמיה של קיגן, דניס קיגן, כיהן גם הוא כחבר פרלמנט מטעם השמרנים.

בבחירות הכלליות של 2015 התמודדה קיגן במחוז הבחירה של סנט הלנס דרום וויסטון אך לא הצליחה להיבחר, ומונתה למנהלת Women2Win ארגון שהקימו תרזה מיי והברונית אן ג'נקין ב-2005 כדי לסייע בבחירת יותר נשים שמרניות לפרלמנט,<ref name="conservativehome1"></ref> תפקיד אותו מילאה כשנתיים.

קיגן נבחרה כחברת מועצה של שכונת רוגייט במועצת מחוז צ'יצ'סטר בשנת 2014.<ref name="chichester1"></ref> בפברואר 2018 היא התפטרה מתפקידה כחברת מועצה ובבחירות המקומיות שנערכו חודשיים לאחר מכן איבדה המפלגה השמרנית את המושב שלה לטובת מועמדת של המפלגה הליברל-דמוקרטית.<ref></ref> במאי 2017 נבחרה קיגן לייצג את המפלגה השמרנית במחוז צ'יצ'סטר<ref name="conservativehome1" /> ובבחירות הכלליות ב-2017<ref></ref> הפכה לאישה הראשונה המייצגת את המחוז בפרלמנט.<ref name="chichester1" />

בספטמבר 2018 מונתה קיגן לעוזרת במשרד האוצר,<ref></ref> בינואר 2019 עברה לשמש כעוזרת לשר ההגנה,<ref></ref> ובמאי 2019 עברה למשרד הפנים<ref name="PPS"></ref>. בבחירות לראשות המפלגה השמרנית ב-2019 תמכה קיגן במועמדותו של רורי סטיוארט,<ref></ref> ולאחר כניסתו של בוריס ג'ונסון לראשות הממשלה מונתה לעוזרת לשר הבריאות. בפברואר 2020 היא מונתה לתפקיד שרה זוטרה במשרד החינוך.<ref></ref>

בסבב המינויים של ספטמבר 2021 מונתה קיגן לשרה לענייני בריאות הנפש.<ref></ref><ref></ref> במהלך המשבר הממשלתי ביולי 2022 פרסמה קיגן הצהרת תמיכה בג'ונסון שבה שיבחה את מנהיגותו של ראש הממשלה והודיעה שבכוונתה להישאר שרה בממשלתו.<ref></ref>

בבחירות לראשות המפלגה השמרנית שנערכו לאחר התפטרותו של ג'ונסון תמכה קיגן ברישי סונאק, וכאשר ליז טראס ניצחה בהתמודדות והפכה לראשת ממשלה נאלצה קיגן לעבור שוב לתפקיד זוטר ומונתה לתת-שרה לענייני אפריקה. לאחר שגם טראס התפטרה מראשות הממשלה שבה קיגן לתמוך בסונאק, ולאחר כניסתו לתפקיד ראש הממשלה היא מונה לשרת החינוך,<ref></ref> והושבעה כחברה במועצת המלך.

ב-2024 הפסידה את מושבה בצ'יצ'סטר לג'ס בראון-פולר הליברל-דמוקרטית.

== חיים אישיים ==
קיגן מתגוררת בפטוורת' שבמחוז ווסט סאסקס עם בעלה השני, מייקל, ויש לה שני בנים חורגים. 

מייקל היה מנכ"ל חברת פוג'יטסו בבריטניה ואירלנד ממאי 2014 עד יוני 2015, ולאחר מכן מנהל המוצרים באירופה, המזרח התיכון, הודו ואפריקה, לפני שעזב את החברה ב-2018.<ref></ref> אביו של מייקל, דניס קיגן, היה חבר הפרלמנט השמרני של נוטינגהאם דרום.<ref name="parliament"></ref> 

בבעלותה של קיגן בית בצרפת, שני נכסים בספרד וכן דירה בלונדון.<ref></ref>

==קישורים חיצוניים==

== הערות שוליים ==

קטגוריה:חברי המועצה המלכותית
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (2017–2019)
קטגוריה:שרי החינוך של בריטניה
קטגוריה:בריטיות שנולדו ב-1968